b'\n_START_ARTICLE_\nT\xc4\x93lot\xc4\x81jm\xc4\x81kslas muzejs (Budape\xc5\xa1ta)\n_START_SECTION_\nSen\xc4\x81s \xc4\x92\xc4\xa3iptes m\xc4\x81ksla\n_START_PARAGRAPH_\nGalerij\xc4\x81 ir viena no liel\xc4\x81kaj\xc4\x81m \xc4\x93\xc4\xa3iptie\xc5\xa1u m\xc4\x81kslas kolekcij\xc4\x81m Centr\xc4\x81leirop\xc4\x81. T\xc4\x81 sast\xc4\x81v no daudziem m\xc4\x81kslas darbiem, kas atrasti arheolo\xc4\xa3iskajos p\xc4\x93t\xc4\xabjumos, ko 1930. gados uzs\xc4\x81ka ung\xc4\x81ru \xc4\x93\xc4\xa3iptologs Eduards Malers. Turpm\xc4\x81kie p\xc4\x93t\xc4\xabjumi \xc4\xbc\xc4\x81va papla\xc5\xa1in\xc4\x81t muzeja kolekciju. Viena no interesant\xc4\x81kaj\xc4\x81m kolekcijas da\xc4\xbc\xc4\x81m ir kr\xc4\x81sainie m\xc5\xabmiju sarkof\xc4\x81gi.\n_START_SECTION_\nAnt\xc4\xabk\xc4\x81 m\xc4\x81ksla\n_START_PARAGRAPH_\nKolekcijas pamat\xc4\x81 ir m\xc4\x81kslas darbi, kas ieg\xc5\xabti no Paula Arndta, arheologa no Minhenes, priv\xc4\x81tkolekcijas. Galvenok\xc4\x81rt kolekcij\xc4\x81 ir ant\xc4\xabk\xc4\x81s Grie\xc4\xb7ijas un Romas m\xc4\x81kslas darbi. Visiev\xc4\x93rojam\xc4\x81k\xc4\x81 ir 3. gadsimta marmora statuja, ko d\xc4\x93v\xc4\x93 par Budape\xc5\xa1tas dejot\xc4\x81ju. V\xc4\x93l kolekcij\xc4\x81 ir daudz keramikas un bronzas m\xc4\x81kslas darbi.\n_START_SECTION_\nVecmeistaru gleznas (13. l\xc4\xabdz 18. gadsimts)\n_START_PARAGRAPH_\nVecmeistaru kolekcija sast\xc4\x81v no 3000 glezn\xc4\x81m, kas \xc4\xbcauj v\xc4\x93rot nep\xc4\x81rtrauktu Eiropas glezniec\xc4\xabbas att\xc4\xabst\xc4\xabbu no 13. l\xc4\xabdz 18. gadsimta beig\xc4\x81m. Kolekcijas pamat\xc4\x81 ir 700 gleznas, kas ieg\xc5\xabtas no Esterh\xc4\x81zu \xc4\xabpa\xc5\xa1umiem. Gleznu kolekcija ir sadal\xc4\xabta it\xc4\x81\xc4\xbcu, v\xc4\x81cu, holandie\xc5\xa1u, fl\xc4\x81mu, fran\xc4\x8du, ang\xc4\xbcu un sp\xc4\x81\xc5\x86u da\xc4\xbc\xc4\x81s. Starp noz\xc4\xabm\xc4\xabg\xc4\x81kaj\xc4\x81m kolekcijas glezn\xc4\x81m ir Mazo di Banko Coronation of the Virgin, Saseta Saint Thomas Aquinas at Prayer, Domeniko Girlandaio Saint Stephen Martyr, Bernardo Belloto The Piazza della Signoria in Florence, D\xc5\xbeentiles Bell\xc4\xabni Portrait of Caterina Cornaro, D\xc5\xbeord\xc5\xbeones Portrait of a Young Man, Rafa\xc4\x93la Esterhazy Madonna, D\xc5\xbeambatista Pittoni St Elizabeth Distributing Alms, Korred\xc5\xbeo Madonna and Child with an Angel, tr\xc4\xabs Sebastiano del Piombo gleznas, Bronzino Adoration of the Shepherds un Venus, Cupid and Jealousy, Romanino Doge Agostino Barbarigo Handing over a Banner to Niccolo Orsini, Tici\xc4\x81na Portrait of Doge Marcantonio Trevisani, Tintoreto Supper at Emmaus, Tjepolo St James the Greater in the Battle of Clavijo, D\xc4\xabrera Portrait of a Young Man, Bernarda Orleja Portrait of Emperor Charles V, asto\xc5\x86as L\xc5\xabkasa Kr\xc4\x81naha Vec\xc4\x81k\xc4\x81 gleznas, P\xc4\xabtera Br\xc4\x93gela Vec\xc4\x81k\xc4\x81 St John the Baptist Preaching, Rubensa Mucius Scaevola Before Porsenna, Martena van Hemskerka Lamentation, divi Fransa Halsa portreti un paliela sp\xc4\x81\xc5\x86u vecmeistaru gleznu kolekcija, kur\xc4\x81 ietilpst ar\xc4\xab El Greko, Velaskesa un Gojas darbi.\n_START_SECTION_\nSen\xc4\x81s skulpt\xc5\xabras\n_START_PARAGRAPH_\nKolekcijas pamatekspoz\xc4\xabcija ir velt\xc4\xabta skulpt\xc5\xabr\xc4\x81m no viduslaikiem l\xc4\xabdz 17. gadsimtam. T\xc4\x81 ir balst\xc4\xabta uz Karola Pu\xc4\xbcska it\xc4\x81\xc4\xbcu kolekcijas un Istvana Feren\xc4\x8da bronzas kolekcijas. No p\xc4\x93d\xc4\x93j\xc4\x81 ir viens no v\xc4\x93rt\xc4\xabg\xc4\x81kajiem m\xc4\x81kslas darbiem kolekcij\xc4\x81, neliela statuete ar paka\xc4\xbck\xc4\x81j\xc4\x81s sasl\xc4\x93ju\xc5\xa1os zirgu un kareivi t\xc4\x81 sedlos, kuras autors ir Leonardo da Vin\xc4\x8di. T\xc4\x81pat ir liels daudzums ar kr\xc4\x81sot\xc4\x81m koka skulpt\xc5\xabr\xc4\x81m, kas ekspon\xc4\x93tas v\xc4\x81cie\xc5\xa1u un austrie\xc5\xa1u sekcij\xc4\x81.\n_START_SECTION_\nZ\xc4\xabm\xc4\x93jumi un grafika\n_START_PARAGRAPH_\nKolekcijas pamat\xc4\x81 ir Esterh\xc4\x81zu, Istvana Delhaesa un Pala Mojovska kolekcijas. Ekspoz\xc4\xabcij\xc4\x81 att\xc4\x93loti visi Eiropas grafikas posmi. Muzeja kolekcij\xc4\x81 ir ar\xc4\xab divi Lonardo da Vin\xc4\x8di darbi, vair\xc4\x81ki Rembranta un Gojas z\xc4\xabm\xc4\x93jumi, k\xc4\x81 ar\xc4\xab fran\xc4\x8du akvatintas.\n_START_SECTION_\nM\xc4\x81ksla p\xc4\x93c 1800. gada\n_START_PARAGRAPH_\n19. un 20. gadsimta muzeja m\xc4\x81kslas darbu kolekcija ir maz\xc4\x81k noz\xc4\xabm\xc4\xabga par t\xc4\x81 seno un ant\xc4\xabko kolekciju. Vairums gleznu ir no B\xc4\xabdermeijera perioda un fran\xc4\x8du m\xc4\x81kslas. No fran\xc4\x8du m\xc4\x81kslas ir apskat\xc4\x81mi darbi no romantisma perioda (E\xc5\xbe\xc4\x93ns Delakru\xc4\x81), Barbizona skolas (\xc5\xbdans Batists Kamils Koro, Gistavs Kurb\xc4\x93) un impresionisma (Edu\xc4\x81rs Man\xc4\x93, Klods Mon\xc4\x93, Kamils Pisaro, Pj\xc4\x93rs Ogists Renu\xc4\x81rs, Anr\xc4\xab de Tul\xc5\xabzs-Lotreks). V\xc4\x93l ekspoz\xc4\xabcij\xc4\x81 ir liels daudzums ar Ogista Rod\xc4\x93na un Konstant\xc4\xabna Menj\xc4\x93 skulpt\xc5\xabr\xc4\x81m.'